AGIRREZABALA MANTXOLA (EH Bildu, 2014-10-03):
Eskerrik asko mahaiburu andrea.
Arretaz jarraitu dut Otadui andreari emandako erantzuna, Erkoreka jaunak. Baina diferentzi bat dago EAJ eta Euskal Herria Bilduren galdera eta interpelazioaren artean. EAJri erantzuna argia zen, sentziloa zelako, ezetz esatearekin nahikoa zen.
Baina gaia, gure ikuspuntutik hori baina konplexuagoa da. Izan ere Euskal Herria Bildu bat etorri daiteke CORA informearen aurrean Jaurlaritzaren Kontseiluak hartutako erabakiarekin.
No tienen desperdicio lo que ustedes dicen, involución del estado de las autonomías, proceso recentralizador, cercena la imagen institucional, degrada la autonomía política, pretende convertir a Euskadi en mero agente auxiliar del poder central.
Euskal Autonomia sortzeko, adostasun politikoa hausten duela Espainiako Gobernuak, krisi ekonomiaren aitzakian, hauek gauza guzti hauek esan dituzue eta gaur goizean Erkoreka jaunak errepikatu ditu.
Kritika oso gogorrak entzun genituen eta entzun ditugu Eusko Jaurlaritzako bai bozeramailearen aldetik, Madrilgo Gobernuarekiko eta baita ere lehendakariaren aldetik.
Izan ere, bozeramailearen beraren hitzak erabilita: "Frankismoa bera baino gogorrago ari den Rajoy bat dugu aurrean". Gaur goizean esan duzu. "No hemos visto un centralismo tan agresivo ni en tiempos del Franquismo".
Politika orokorreko plenoan, lehendakariak berak ere kritikari edo kritika eusteari heldu zion, horrela erantzun zion Quiroga andreari: "Sobre la base de los principios económicos, lo que busca el Gobierno de Rajoy es una recentralización y en nuestro caso, socavar el autogobierno vasco".
Eta aitortu behar dut, interesgarria dela egiten den azterketa, CORA txostenaren aurrean. Zuek edo zuen Jaurlaritzak egin duen azterketa. LOAPAtik hasi eta gaur eguneraino Madrilek eman ez dizkion eta kendu dizkion bereak diren eskumenak azaltzen dituzue hor.
Egin dezagun errepaso azkar bat gaur egunetik hasita. Ertzaintzaren OPE. Madrileko gobernuak egun hauetan errekurritua. Funtzionarioen soldatak, izoztuak eta 2012ko paga extraren % 25a soilik ordainduko omen da.
Jaurlaritzak berea egin du Madrilek hartutako erabakia. Hori bai, Bilbao jaunak esan du, extra osoa ordainduko duela.
Aceptan ustedes por la vía de los hechos el papel que ustedes mismos critican al informe CORA. El papel de mera sucursal de Madrid y para imponer sumisamente lo que viene de allí. Por lo tanto, están de acuerdo con las políticas de recorte allí dictadas.
Beste adibide bat, LOMCErena, CORA txostenean ere aipatzen dena. Ados egon ez eta hori hasiera hasieratik sailburuak behin eta berriro esan du hemen, baina azkenean aplikatu bai. Lehenengo, hirugarren eta bosgarren mailetan aplikatua izan da.
Lan erreforma, lan harremanetarako euskal esparrua beharrezko tresna estrategikoa. Diskurtsoz haratago eta bere menpeko arloan aplikatzeaz gain, Jaurlaritzaren jarrera begirale huts batena da. Praktikan, gure langileak pobretzen eta gure herri mailako energiak xahutzen ari den erreforma babestuz. Gure errealitateari eta herri apustuei egokituriko esparrua behar dugu.
Kutxen Legea ere aipatzen duzue CORA txostenean. Kutxabank herriari egindako lapurreta, gure ekonomia suspertzeko eta gure arlo sozio-ekonomia elikatzeko funtsezko tresna finantzarioaren kontrol publiko eta soziala galtzear dago betiko, zenbait eliteren mesederako. Garaiz gaude gure ikuspuntutik, sekulako akatsa gelditzeko egingarria den proposamenaren bidez.
Beste adibide bat, Kupoa eta berau berritzeko legea. Kupoa, mendekotasunaren gailurra da, gure ikuspuntutik. mila milioi baino gehiago dira jada auzitan daudenak, eta zuen gobernuak ez dio Rajoyren gobernuari aurre egiten. Eta ez du bilatzen, Euskal Herrian oinarrizko adostasuna Madrilera begira. Hortxe dago Gipuzkoako Foru Aldundiak egindako proposamena eta dakizuen bezala geldirik dago. Baina hori bai, murrizketak eta aginduak zintzo-zintzo bete ditugu gobernu honek.
Beste adibide bat ere jartzen dena, defizit muga zehazten duen legea. Kontu potoloa da gure ikuspuntutik. Aurrekontuaren Egonkortasunaren Legearen ondorioz datorren kontu bat delako. Hauek txostenean azaltzen diren adibide batzuk dira, adibide batzuk besterik ez dira. Ez ditut denak aipatuko Erkoreka jaunak gaur goizean ere aipu egin die beste neurri batzuei baina argi esan beharra dago Jaurlaritza honek bereak egin dituela.
Beraz, ulertuko duzue EH Bilduk itxurak egitea leporatzea bai lehendakariari eta baita bozeramaileari ere. Izan ere, Estatu espainoletik etorritako etengabeko erasoak onartu ondoren, aurrean aipatutakoak kasu, ez du balio egunotan protesta egitea eta hitz potoloak erabiltzea bihar-etzi berriz ere akordioen eske hasteko Madriletik.
Eusko Jaurlaritzako ordezkarien hitzek EH Bilduri ez diote sinesgarritasunik ematen behin eta berriz Rajoyren erasoak eta murrizketak onartu eta aplikatu dituenean buru-belarri.
Jaurlaritzaren bozeramailearen hitzak erabilita, frankismoa bera baino gogorragoa ari den Rajoyrekin ezinezkoa da ezer egitea. Ezinezkoa da Ertzaintzaren OPEa aurrera eramatea, ezinezkoa da funtzionarien soldatak hemen erabakitzea, ezinezkoa da euskal hezkuntza sistema propioa sortzea, ezinezkoa da lan-harremanetarako euskal esparrua sortzea, ezinezkoa herritarren beharrei erantzungo dien kutxa bat izatea, ezinezkoa da estatus politiko berri bat adostea.
Zein da Jaurlaritzak proposatzen duen irtenbidea? Vamos a resistirnos, vamos a ser firmes y rotundos. ¿Qué quiere decir eso? Zer esan nahi du horrek? Abendura arte itxarotea? Zeren eta Madriletik ezin da ezer espero. Ez dakit zuenean zer gertatu behar den honetaz jabetzeko.
EH Bilduren interpelazioaren helburua berriro ere eskua luzatzea da. Hauxe da interpelazio honen azpian zegoen helburua. Uste dugu badela garaia Jaurlaritzak eta Euzko Alderdi Jeltzaleak egun batzuetako protesta gogorretatik haratago, itxurak egitetik haratago, estrategia nazional batean murgiltzeko, hemen erabakitzen hasteko, inongo injerentziarik gabe, hemengo herritarren beharrei erantzuteko, denon artean estatus politiko berria lortzeko, urratsak adostu eta partekatzeko.
EH Bildu prest dago bide horretan elkarlanean aritzeko. Eta Jaurlaritza?
Eskerrik asko.